Document ID: 31997D0004

Komisijas Lēmums
(1996. gada 12. decembris),
ar ko sastāda to ārpuskopienas valstu uzņēmumu pagaidu sarakstu, no kuriem dalībvalstis atļauj ievest svaigu mājputnu gaļu
(Dokuments attiecas uz EEZ)
(97/4/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, lai pārejas periodam sastādītu to ārpuskopienas valstu uzņēmumu pagaidu sarakstu, no kuriem dalībvalstis atļauj ievest dažus dzīvnieku valsts produktus, zvejniecības produktus vai dzīvas gliemenes [1], un jo īpaši tā 2. panta 1. punktu,
tā kā ar Komisijas Lēmumu 94/85/EK [2], kurā jaunākie grozījumi izdarīti ar Lēmumu 96/2/EK [3], ir sastādīts to ārpuskopienas valstu saraksts, no kurām dalībvalstis atļauj ievest svaigu mājputnu gaļu;
tā kā attiecībā uz daudzām šajā sarakstā ietvertajām valstīm veterinārsanitārās sertifikācijas prasības svaigas mājputnu gaļas ievešanai ir noteiktas Komisijas Lēmumā 94/984/EK [4], kas grozīts ar Lēmumu 96/456/EK [5];
tā kā Komisija ir saņēmusi no šīm ārpuskopienas valstīm uzņēmumu sarakstus kopā ar garantijām par uzņēmumu pilnīgu atbilstību attiecīgajām Kopienas veterinārsanitārajām prasībām un par to, ka neatbilstības gadījumā uzņēmuma eksporta darbību uz Eiropas Kopienu apturēs;
tā kā, lai varētu pielāgoties jaunajam stāvoklim, kas izriet no šo sarakstu pieņemšanas, jānosaka termiņš, pēc kura izbeigšanās sāk piemērot minētos sarakstus, un ārpuskopienas valstis, kas nav nosūtījušas uzņēmumu sarakstus kopā ar attiecīgām garantijām, vairs nedrīkst eksportēt uz Kopienu svaigu mājputnu gaļu;
tā kā attiecībā uz šīm valstīm var sastādīt uzņēmumu, kas ražo svaigu mājputnu gaļu, pagaidu sarakstus;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis atļauj ievest svaigu mājputnu gaļu no pielikumā uzskaitītajiem uzņēmumiem.
2. Uz ievedumiem no pielikumā uzskaitītajiem uzņēmumiem joprojām attiecas ar citiem dokumentiem pieņemtie Kopienas veterinārie noteikumi.
2. pants
Šo lēmumu piemēro no 1997. gada 1. janvāra.
3. pants
Šis lēmums ir adresēts dalībvalstīm.
Briselē, 1996. gada 12. decembrī

Labels: 3
17
5
6